**Vilho Väinö Oskari Liikonen** (s. 19. heinäkuuta 2001 Kouvola) on suomalainen jääkiekkopuolustaja, joka pelaa SM-liigajoukkue JYPissä.

Ura
---

Liikonen aloitti luistelukoulun Inkeroisissa omien sanojensa mukaan 4–5-vuotiaana. Hänen ensimmäinen joukkueensa oli Anjalankosken Kiekko ja Liikonen pelasi myös AaKoon ja Haminan Kiekkoympyrät -80:n yhdistelmäjoukkueessa, kunnes hän siirtyi 13-vuotiaana KooKoon junioreihin. Kaudella 2017–2018 Liikonen oli seuran B-nuorten tehokkain puolustaja tehoilla 9+14=23.

Toukokuussa 2019 Liikonen teki KooKoon SM-liigajoukkueen kanssa kaksivuotisen juniorisopimuksen. Harjoituskaudella 2019–2020 hän pelasi kaksi ottelua Pitsiturnauksessa, mutta Liikonen vietti sarjakautensa kuitenkin kokonaan seuran A-nuorissa, joiden varakapteeniksi hän nousi. Liikonen voitti joukkueen sisäisen tehotilaston lukemalla +12. Kaudella 2020–2021 hän sai tililleen ensimmäisen SM-liigaottelunsa 23. helmikuuta 2021 Helsingin IFK:ta vastaan. Liikoselle vapautui paikka KooKoon kokoonpanosta, kun Peetro Seppälä oli sivussa. Hänet merkittiin joukkueen kolmospuolustajapariin Juho Rautasen viereen, mutta Liikonen jäi lopulta kuitenkin ilman peliaikaa. Hän sai ensimmäiset jääaikansa SM-liigassa seuraavassa ottelussa 26. helmikuuta 2021 vieraissa Pelicansia vastaan. Liikonen merkittiin taas KooKoon kolmospuolustajapariin Juho Rautasen viereen. Hän sai ottelussa jääaikaa 16.53 minuuttia. Liikonen sai kauden aikana tililleen viisi runkosarjaottelua ilman tehopisteitä. Hän sai kuitenkin niisä vain kahdessa peliaikaa.

Kaudeksi 2021–2022 Liikonen siirtyi vuoden mittaisella sopimuksella Mestis-joukkue Kajaanin Hokkiin. Hän pelasi tulokaskautensa aikana 42 runkosarjaottelua tehopistein 2+7=9 ja seitsemän playoff-ottelua tehden yhden maalin. Kaudeksi 2022–2023 Liikonen siirtyi jatkamaan Mestis-pelejään 1+1-vuotisella sopimuksella Imatran Ketterään. Tammikuussa 2023 hän teki KooKoon SM-liigajoukkueen kanssa kevääseen 2024 ulottuvan sopimuksen. Samalla hänen uutisoitiin pelaavan loppukauden ensisijaisesti lainalla Ketterässä. Liikonen voitti kauden päätteeksi Mestis-hopeaa. Hän pelasi siirtosääntöjen puitteissa loppukaudella myös KooKoossa yhden runkosarjaottelun tehden yhden syöttöpisteen.

Liikonen pelasi SM-liigassa varsinaisella tulokaskaudellaan 2023–2024 29 runkosarjaottelua tehopistein 1+1=2. Hän teki liigauransa avausmaalin 20. lokakuuta 2023 JYPiä vastaan. Liikonen keräsi joukkueensa 6–3-voittoon päättyneestä ottelusta teholukeman +3. Marko Levänen valitsi hänet ottelun Alumnien tähtien kolmostähdeksi. Marraskuussa KooKoo lainasi hänet alustavasti viikon mittaisella sopimuksella Ketterän Mestis-joukkueeseen, jossa Liikonen pelasi kauden aikana 18 ottelua.

Kaudeksi 2024–2025 Liikonen siirtyi kolmivuotisella sopimuksella JYPiin.

Pelityyli
---------

JYPin toimitusjohtaja Risto Korpela näkee Liikosessa fyysisen yleispuolustajan. Korpelan mukaan hän on isokokoinen puolustaja, jonka luistelukyky ja kiekolliset taidot ovat riittävällä tasolla hyvään viisi vastaan viisi-pelaamiseen. Liikonen on luonnehtinut itseään vahvaksi kamppailijaksi, mutta hän on kertonut haluavansa kehittyä kiekollisesti rohkeammaksi ja uskaltaa pelata kiekolla enemmän.

Muuta
-----

Liikonen valmistui ylioppilaaksi Kouvolan yhteislyseosta keväällä 2020.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | KooKoo | A-SM | 45 | 4 | 4 | 8 | 36 | – | – | – | – | – |
| 2019–2020 | KooKoo **(A)** | A-SM | 48 | 8 | 9 | 17 | 75 | – | – | – | – | – |
| 2020–2021 | KooKoo **(A)** | U20-SM | 31 | 5 | 8 | 13 | 22 | – | – | – | – | – |
|  | KooKoo | SM-liiga | 5 | 0 | 0 | 0 | 0 | – | – | – | – | – |
| 2021–2022 | Hokki | Mestis | 42 | 2 | 7 | 9 | 42 | 7 | 1 | 0 | 1 | 0 |
| 2022–2023 | KooKoo | SM-liiga | 1 | 0 | 1 | 1 | 0 | – | – | – | – | – |
|  | Ketterä | Mestis | 52 | 6 | 13 | 19 | 59 | 17 | 2 | 3 | 5 | 16 |
| 2023–2024 | KooKoo | SM-liiga | 29 | 1 | 1 | 2 | 12 | – | – | – | – | – |
|  | Ketterä | Mestis | 18 | 2 | 5 | 7 | 59 | – | – | – | – | – |
| 3 kautta | yhteensä | SM-liiga | 35 | 1 | 2 | 3 | 12 | – | – | – | – | – |
| 3 kautta | yhteensä | Mestis | 112 | 10 | 25 | 35 | 160 | 24 | 3 | 3 | 6 | 16 |

Lähteet
-------

* Väinö Liikonen The Internet Hockey Databasessa (englanniksi)
* Väinö Liikonen Eurohockey-sivustolla (englanniksi)
* Väinö Liikonen *Elite Prospects*. Everysport Media Group AB.  (englanniksi)

### Viitteet

1. ↑  Maijala, Juho: Kouvolan yhteislyseoon valittiin 217 uutta opiskelijaa, katso lista nimistä *kouvolansanomat.fi*.  15.6.2017. Kaakon Viestintä Oy. Viitattu 23.2.2021.
2. 1 2 3 4  Väinö Liikonen *Elite Prospects*. Everysport Media Group AB.  (englanniksi)
3. ↑  Kujala, Ilkka: Olli Korhonen toivoo pääsevänsä pian liigajäille – Väinö Liikonen on mukana KooKoon A-junnuissa *keskilaakso.fi*.  30.11.2018. Kaakon Viestintä Oy. Viitattu 23.2.2021.
4. ↑  Elite Prospects - KooKoo U18 *eliteprospects.com*. Everysport Media Group AB. Viitattu 11.1.2021. (englanniksi)
5. ↑  KooKoon hyökkäys täydentyy Fribergillä - nuorisokolmikolle myös sopimukset *Jatkoaika.com*.  3.5.2019. Jatkoaika r.y. Viitattu 23.2.2021.
6. ↑  Elite Prospects - KooKoo U20 *eliteprospects.com*. Everysport Media Group AB. Viitattu 11.1.2021. (englanniksi)
7. ↑  Ahlroth, Tapio: Inkeroisista kotoisin oleva kolossipuolustaja tekee liigadebyytin KooKoossa – "Fyysisesti hän pärjää jo miesten joukossa" *kouvolansanomat.fi*.  23.2.2021. Kaakon Viestintä Oy. Viitattu 23.2.2021.
8. ↑  Kookoo - HIFK, 23.2.2021 *liiga.fi*.  23.2.2021. Jääkiekon SM-liiga Oy. Viitattu 23.2.2021.
9. ↑  Kookoo - HIFK, 23.2.2021 *liiga.fi*.  23.2.2021. Jääkiekon SM-liiga Oy. Viitattu 23.2.2021.
10. ↑  Pelicans - Kookoo, 26.2.2021 *liiga.fi*.  26.2.2021. Jääkiekon SM-liiga Oy. Viitattu 23.2.2021.
11. ↑  Pelicans - Kookoo, 26.2.2021 *liiga.fi*.  26.2.2021. Jääkiekon SM-liiga Oy. Viitattu 27.2.2021.
12. ↑  Tilastot - Väinö Liikonen *liiga.fi*. Jääkiekon SM-liiga Oy. Viitattu 8.5.2021.
13. ↑  Isokokoinen Väinö Liikonen siirtyy KooKoosta Hokin takalinjoille *hokki.fi*.  20.5.2021. Hokki Kainuu Oy. Viitattu 22.5.2021.
14. ↑  Ketterälle kuusi uutta pelaajasopimusta *kettera.net*.  27.5.2022. Imatran Ketterä Oy. Viitattu 27.5.2022.
15. ↑  Liikonen palaa KooKoo-paitaan! *kookoo.fi*.  6.2.2023. KooKoo Hockey Oy. Viitattu 6.2.2023.
16. ↑  Kookoo - JYP, 20.10.2023 *liiga.fi*.  20.10.2023. Jääkiekon SM-liiga Oy. Viitattu 20.10.2023.
17. ↑  Puolustaja Väinö Liikonen vuokralle Imatran Ketterään *kookoo.fi*.  15.11.2023. KooKoo Hockey Oy. Viitattu 6.2.2023.
18. 1 2  JYPin puolustus vahvistuu Väinö Liikosella *jypliiga.fi*.  18.4.2024. JYP Jyväskylä Oy. Viitattu 18.4.2024.
19. ↑  Nieminen, Elina; Pietiläinen, Olli: Onnea kevään ylioppilaille! Katso Ylen ylioppilaskoneesta, kuka saa valkolakin *yle.fi*.  12.5.2020. Yleisradio Oy. Viitattu 23.2.2021.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta